סעיף 21 בחוק העונשין מגדיר כי רשלנות היא התנהגות שבמהלכה אדם גרם לנזק מבלי שהיה מודע לטיב מעשיו, לנסיבות או לתוצאות המזיקות של התנהגותו, כאשר האדם הסביר היה יכול להיות מודע לפרטים אלו בנסיבות דומות.
בהגדרה זו קיים מרכיב האחריות של האדם לצפות כי התנהגותו תביא לנזק כלשהו עבור אדם אחר, חפץ או מקום. את המושג רשלנות אנו נשמע בהקשר המשפטי כאשר מדובר בדיני נזיקין, בהם נגרם נזק לאדם או לרכושו, וגם כאשר מדובר במשפט הפלילי בו נמצא כי אדם גרם למותו של אדם אחר ברשלנות.